चार गांवों के लोगों का स्वास्थ्य जांचा
जींद | नेशनलमेडिकोज ओरर्जेशन ने ग्राम विकास गतिविधियों के तहत रविवार को गांव जुलानी, हरिगढ़, कंडेला और निडाना में मेडिकल कैंप लगाए गए। इसमें प्रत्येक गांव में एक एमबीबीएस चिकित्सक दो एमबीबीएस विद्यार्थियों ने लोगों की जांच की। कार्यक्रम में मुख्य रूप से नेशनल मेडिकोज ओरर्जेशन के राष्ट्रीय संयुक्त सचिव डाॅ. योगेंद्र मलिक जिला ग्राम विकास प्रमुख जितेंद्र चहल रहे। कार्यक्रम के तहत गांव कंडेला में डाॅ. दिनेश गुप्ता, डाॅ. मीनाक्षी, डाॅ. कुसुम ने लोगों के स्वास्थ्य की जांच की। गांव हरिगढ़ में डाॅ. सुशील शर्मा, डाॅ. मिताली, डाॅ. कविता ने लोगों के स्वास्थ्य की जांच की। जबकि गांव निडाना में जीवनदीप अस्पताल के चिकित्सक डाॅ. रमेंद्र ने स्वास्थ्य को जांचा और उनके साथ डाॅ. अनीता, डाॅ. पूजा मौजूद रहीं। जबकि गांव जुलानी में डाॅ. आनंद जैन, डाॅ. दिक्षि और डाॅ. पूजा ने मरीजों के स्वास्थ्य की जांच की।
hin_Deva hin_Deva